Leukeran obsahuje liečivo nazývané chlorambucil. Leukeran patrí do skupiny liekov nazývaných cytostatiká (nazývané aj chemoterapeutiká). Leukeran sa používa na liečbu niektorých druhov rakoviny a niektorých krvných ochorení. Účinkuje tak, že znižuje počet abnormálnych buniek, ktoré sa tvoria v tele. Leukeran sa používa pri: Hodgkinovej chorobe a non-Hodgkinových lymfómoch, ktoré spolu tvoria skupinu chorôb nazývaných lymfómy. Lymfómy sú zhubné nádory vytvorené z buniek lymfatického systému. chronickej lymfocytovej leukémii. Je to ochorenie, pri ktorom sa v kostnej dreni tvorí veľký počet abnormálnych bielych krviniek. Waldenströmovej makroglobulinémii. Je to zriedkavé krvné ochorenie, pri ktorom sa do krvi vylučujú abnormálne bielkoviny. pokročilom adenokarcinóme ovária. Je to rakovinové ochorenie vaječníkov. karcinóme prsníka. Viac na adc.sk Použitie: Liek sa obvykle užíva v dávke 0,1-0,2 mg/kg/deň počas 4-8 týždňov. Leukeran je zvyčajne súčasťou kombinovanej terapie, pre ktorú existuje množstvo liečebných schém. Tablety sa užívajú nezávisle od jedla, v celku a zapíjajú dostatočným množstvom tekutiny. Pacient musí chodiť pravidelne na odber krvi.